Normalt tager det årevis at udvikle en vaccine, men coronavaccinen er udviklet på rekordtid. Det er der flere grunde til:
Dels er processen speedet op, fordi der er postet masser af penge i, at medicinalfirmaerne har kunnet udvikle en vaccine.
Dels byggede man ovenpå viden fra en vaccine mod en anden type coronavirus, SARS-CoV1, der brød ud i 2001, men gik i sig selv igen.
Det har også øget hastigheden, at virussen har været så udbredt. For før en vaccine kan godkendes, skal den testes på titusindvis af mennesker, for at man kan se, om den har en effekt. På den måde har der været gunstige testforhold.
Godkendelsesprocessen er også blevet gjort hurtigere - blandt andet har Det Europæiske Lægemiddelagentur indført et system, hvor de gennemgår dokumentationen løbende, mens forsøgene er igang.